Rév előtt
Szív életemnek vitorlája,
     Hajtó szellőm a szerelem;
Lobog, ha ez fuvalt reája,
     S sziklán, habon rohan velem.
Felhők s vihar pályám röptében,
S míg engem e veszély körében
     Ezer halál zúg itt körűl,
     Sem ég sem föld nem könyörűl.

Nem messze zöld dombok virúlnak,
     Virágszagot lehell a part;
Ó ég, s ím a habok simúlnak,
     Lengő vitorlám arra tart!
Te bájsziget hű Kalypsója,
Ím itt áll a vándor hajója,
     Szélvész után a rév előtt,
     Szelíden ah fogadjad őt! 
Versek